ક્રેકોવ શહેરની મધ્યે જૂના વિસ્તારમાં છેક દૂર આવેલા રોકાણકારના એપાર્ટમેન્ટમાં આ સોદો કરવામાં આવ્યો હતો. એપાર્ટમેન્ટના માલિકની પત્નીને અત્યંત ગમતા એ એપાર્ટમેન્ટની રોનક અને તેની પુત્રીઓને ગમતી ફ્રેન્ચ નવલકથાઓની લિજ્જત તો જ જળવાઈ રહે તેમ હતું, જો આ સોદો સફળ થાય! સોદો કરવાની ના પાડે, તો રોકાણકારે પોતાના એપાર્ટમેન્ટમાંથી બહાર સડક પર ફેંકાઈ જઈને પોજોર્સના કોઈ ઝુંપડામાં રહેવા ચાલ્યા જવું પડે એવી પરિસ્થિતિ હતી! અને પડતા ઉપર પાટું પડે એ જુદું; એક તો પોતાનો એપાર્ટમેન્ટ છીનવાઈ જાય અને પોતાના જ વ્યવસાયમાં એણે નોકર બનીને કામ કરવું પડે! થોડા મહિનાઓમાં જ આ બધું બની જાય એવી શક્યતા હતી, એકાદ વર્ષ પણ લાગે તેમ ન હતું!